Die polisie het op 'n klopjag meer as net op wapens afgekom. In Azalea, Standerton, het Danie Erlank op 'n 6 en 7 jarige dogtertjies afgekom wat vasgebind was. Hy was by die huis, maar wou weer loop toe daar niemand is nie. Toe hoor hy 'n beweging binne en sien die kinders wie se voete en hande vasgemaak is. Hulle was 3 of 4 ure so gelaat – sonder kos of water – terwyl die ma gaan werk het. Hulle is vrygelaat en aan kinderwelsyn oorhandig. Daar was ammunisie en dagga in die huis gekry en die ma het natuurlik nie huistoe gekom nie.
Darren Scott het gister as omroeper by Jakaranda en Supersport bedank. Dit kom nadat hy die naweek vir Africa Tshoaedi 'n paar keer 'n k-woord genoem het. Tshoaedi het hom glo geld geskuld. Scott het glo vir Beeld gister gebel, vertel hy is weg en hulle gevloek. Sy prokureur het 'n rukkie later gebel en namens hom om verskoning gevra. Hy is glo emosioneel uitgeput en sal hy hom 'n onbepaalde tyd lank van sy verpligtinge onttrek.
Nehawu eis dat Willie Hofmeyr deur 'n swarte vervang word as hoof van die pesiale ondersoekeenheid (SOE). Hy word daarvan beskuldig dat hy swak verhoudinge met medewerkers het en vakbondleiers viktimiseer. "In die SOE se Pretoria-kantoor is werknemers se skootrekenaars gekonfiskeer vir ondersoeke. Die viktimisasie moet ophou!" Die SOE is verbaas oor die ontwikkelinge. Hulle reken dat die vakbond reeds geëis het dat Hofmeyr vir korrupsie ondersoek word en die Valke is besig daarmee.
Fikile Mbalula, minister van sport en ontspanning, het korte mete gemaak oor 'n gebrom oor transformasie in rugby. Hy reken dit is nou tyd om die wêreldbeker te wen. "Mense wat transformasie en die verdeling van inkomste uit rugby-handelsware wil bespreek, moenie tot die WB-toernooi wag om hul selfsugtige belange te opper en agendas te dryf nie." Daar kan glo later daaroor gedebateer word.
Zamazulu Nkubungu (24) neem regstappe nadat 'n dreinerings pyp in 2009 in haar vergeet is. Sy het dit glo verskeie kere geopper, maar niemand in die staatsdiens het hulle aan haar gesteur nie. Nie eers toe die pyp duidelik deur die vel sigbaar word nie. Sy het glo die jaar 'n werk met 'n mediese fonds gekry en die pyp is verwyder.